Liv and Maddie

An Liv and Maddie in usa nga pan-ulitawohay/daragahay nga sitcom nga hnimo nira John D. Beck ngan Ron Hart ngan ginpagawas han It's a Laugh Productions para han Disney Channel. An kanan serye artista nga hi Dove Cameron in may-ada duha nga papel komo identical nga karuha nga may-ada mag-iba nga kinaiya. Hi Liv Rooney in usa nga babaye nga babaye nga nagin aktris ha Hollywood hin upat nga tuig. Hiya in gintagan hin durudamo nga papel ha iba nga pasalida ngan pelikula, pero nagdesider nga bumalik tungod nga nailiw hiya ha iya pamily ngan karuyag niya makit-an hira utro. An iya bugto nga hi Maddie in usa nga tomboy nga mahilig ha isports, labi na ha basketball. May-ada hira duha nga manghod nga lalaki nga hira Joey ngan Parker. Hi Joey in mas manghod hin usa nga tuig han karuhaa, samtang hi Parker in puto han pamilya Rooney. An ira amay in usa nga coach han kan Maddie basketball team ngan an ira nanay in usa nga pyschologist hin iskoylahan ngan ha uruurhi in nagin vice-principal pagtikang han ikaduha nga season. An istorya han serye in nalibot kan Liv nga nagpapahiara pagbalik ha normal nga buhi pamilya kataliwan mahuman han produksyon han iya manalinampuson nga taramdan ha telebisyon Sing It Loud!.